CELEX: 32005R2067
Language: et
Date: 2005-12-16 00:00:00
Title: Komisjoni määrus (EÜ) nr 2067/2005,  16. detsember 2005 , millega muudetakse määrust (EÜ) nr 92/2005 loomsete kõrvalsaaduste alternatiivsete kõrvaldamis- ja kasutusviiside kohta   (EMPs kohaldatav tekst)

17.12.2005   
            
            
               ET
            
            
               Euroopa Liidu Teataja
            
            
               L 331/12
            
         KOMISJONI MÄÄRUS (EÜ) nr 2067/2005,
   16. detsember 2005,
   millega muudetakse määrust (EÜ) nr 92/2005 loomsete kõrvalsaaduste alternatiivsete kõrvaldamis- ja kasutusviiside kohta
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 3. oktoobri 2002. aasta määrust (EÜ) nr 1774/2002, milles sätestatakse muuks otstarbeks kui inimtoiduks ettenähtud loomsete kõrvalsaaduste sanitaareeskirjad, (1) eriti selle artikli 4 lõike 2 punkti e, artikli 5 lõike 2 punkti g, artikli 6 lõike 2 punkti i ja artikli 32 lõiget 1,
   ning arvestades järgmist:
   
               (1)
            
            
               Määrusega (EÜ) nr 1774/2002 sätestatakse eeskirjad loomsete kõrvalsaaduste kõrvaldamis- ja kasutamisviiside kohta. Samuti sätestatakse määrusega võimalus loomsete kõrvalsaaduste täiendavate kõrvaldamis- ja kasutusviiside heakskiitmiseks pärast konsulteerimist asjaomase teaduskomiteega.
            
         
               (2)
            
            
               Pärast Euroopa Parlamendi ja nõukogu 28. jaanuari 2002. aasta määruse (EÜ) nr 178/2002 (millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused) (2) jõustumist on komisjon juhtiva teaduskomitee ja Euroopa Toiduohutusameti arvamuste põhjal praeguseks kinnitanud viis alternatiivset loomsete kõrvalsaaduste kõrvaldamis- ja kasutamisviisi.
            
         
               (3)
            
            
               Pärast komisjoni 19. jaanuari 2005. aasta määruse (EÜ) nr 92/2005 (millega kohaldatakse Euroopa Parlamendi ja nõukogu määrust (EÜ) nr 1774/2002 loomsete kõrvalsaaduste kõrvaldamis- ja kasutusviiside kohta ja muudetakse kõnealuse määruse VI lisa biogaasi transformatsiooni ja sulatatud rasva töötlemise kohta) (3) heakskiitmist on Euroopa Toiduohutusamet taotlejate esitatud täiendava teabe põhjal avaldanud 22. aprillil 2004. aastal arvamuse sulatatud rasva soojuskatlas põletamise kohta ja 2. juunil 2004 biodiislikütuse tootmisviisi kohta, pidades neid 1. kategooria materjali turvalisteks kõrvaldamisviisideks.
            
         
               (4)
            
            
               Euroopa Toiduohutusameti kõnealuse hinnangu alusel võib ka biodiislikütuse valmistamist pidada 1. kategooria materjali kõrvaldamise ja kasutamise turvaliseks meetodiks. Määrust (EÜ) nr 92/2005 tuleks seepärast kõnealuse täiendava hinnangu kajastamiseks muuta.
            
         
               (5)
            
            
               Euroopa Toiduohutusamet tegi ka järelduse, et sulatatud rasva põletamist soojuskatlas võib pidada loomsete kõrvalsaaduste kõrvaldamise ja kasutamise turvaliseks meetodiks. Tingimused, mille puhul kõnealust protsessi peetakse turvaliseks, esitatakse kõnealuse määruse täiendava muudatusena. Protsessi parameetrite kohaselt töödeldud rasva tuleks lubada vedada põletamiseks teistesse ettevõtetesse, et vältida töödeldud materjali kuhjumist praegustes ettevõtetes. Põletamiseks töötlemise ning toiduaine- ja söödatöötlemise puhul rakendatakse rangeid eraldatuse nõudeid.
            
         
               (6)
            
            
               Tehnoloogia arengu käigus on välja töötatud hulk muudetud parameetritega tehnoloogilisi lahendusi biodiislikütuse valmistamise lõppstaadiumiks ja sulatatud rasva soojuskatlas põletamiseks. Arvestades, et üht määruses (EÜ) nr 1774/2002 esitatud töötlemisviisi on varem rakendatud, peaks liikmesriikide pädevatel asutustel olema võimalik heaks kiita ka neid muudetud parameetreid.
            
         
               (7)
            
            
               Kõnealuste alternatiivsete töötlusviiside heakskiitmine ja kasutamine ei tohiks piirata teiste, eelkõige keskkonnaalaste ühenduse aktide kohaldamist. Seetõttu võib kõrvale jätta gaasi puhastussüsteemide nõude leeliselise hüdrolüüsi teel töötlemises ja biodiislikütuse tootmises.
            
         
               (8)
            
            
               Biodiislikütus ei vaja püsimärgistust, kuna tootmine tagab turvalisuse ja nii on seda kergem kasutada alternatiivkütusena.
            
         
               (9)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 92/2005 muudetakse järgmiselt.
   
               1.
            
            
               Artiklis 1 asendatakse lõiked 1 ja 2 järgmistega:
               “1.   Leeliselise hüdrolüüsi teel töötlemine I lisas määratletud viisil, biogaasi tootmine kõrgrõhu all hüdrolüüsi teel III lisas määratletud viisil, biodiislikütuse tootmine IV lisas määratletud viisil ja loomse rasva põletamine soojuskatlas VI lisas määratletud viisil on kiidetud heaks ning pädev asutus võib lubada kõnealuste töötlemisviiside kasutamist 1. kategooria materjali töötlemiseks ja kõrvaldamiseks.
               2.   Pädev asutus võib lubada biodiislikütuse tootmist IV lisa punkti 1 alapunkti b alapunktis i esitatud parameetritest erinevate parameetrite alusel ja loomse rasva soojuskatlas põletamist VI lisa punkti 1 alapunkti c alapunktis i esitatud parameetritest erinevate parameetrite alusel, kui nii vähendatakse samaväärselt ohtu inimeste ja loomade tervisele.”
            
         
               2.
            
            
               Artikkel 2 asendatakse järgmisega:
               “Artikkel 2
               Leeliselise hüdrolüüsi teel töötlemine, biogaasi tootmine kõrgrõhu all hüdrolüüsi teel, biodiislikütuse tootmine, Brookes’i gaasistamine ja loomse rasva põletamine soojuskatlas, nagu on määratletud vastavalt I–VI lisas, on kiidetud heaks ja pädev asutus võib lubada kõnealuste töötlemisviiside kasutamist 2. ja 3. kategooria materjali töötlemiseks ja kõrvaldamiseks. Pädev asutus võib lubada biodiislikütuse tootmist IV lisa punkti 1 alapunkti b alapunktis i esitatud parameetritest erinevate parameetrite alusel ja loomse rasva soojuskatlas põletamist VI lisa punkti 1 alapunkti c alapunktis i esitatud parameetritest erinevate parameetrite alusel, kui nii vähendatakse samaväärselt ohtu inimeste ja loomade tervisele.”
            
         
               3.
            
            
               Artikli 3 pealkirjas ja esimeses lauses asendatakse sõnad “I–V lisas” sõnadega “I–VI lisas”.
            
         
               4.
            
            
               Artiklit 4 muudetakse järgmiselt:
               
                           a)
                        
                        
                           lõike 1 esimene lõik asendatakse järgmisega:
                           “1.   Kui tehniliselt võimalik, märgistatakse tekkinud materjal, välja arvatud IV lisas määratletud viisil toodetud biodiislikütus, püsivalt lõhnamärgistusega vastavalt määruse (EÜ) nr 1774/2002 VI lisa I peatüki punktile 8.”
                        
                     
                           b)
                        
                        
                           lisatakse lõige 5:
                           “5.   Materjali töötlemisega IV lisas määratletud viisil valmistatud loomseid kõrvalsaadusi tohib kasutada ainult käesolevas lisas esitatud otstarbel.”
                        
                     
         
               5.
            
            
               I, III ja IV lisa muudetakse vastavalt käesoleva määruse lisa tekstile ja lisatakse VI lisa.
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. detsember 2005
      
         
            Komisjoni nimel
         
         
            komisjoni liige
         
         Markos KYPRIANOU
      
   
   
      (1)  EÜT L 273, 10.10.2002, lk 1. Määrust on viimati muudetud komisjoni määrusega (EÜ) nr 416/2005 (ELT L 66, 12.3.2005, lk 10).
   
      (2)  EÜT L 31, 1.2.2002, lk 1. Määrust on muudetud määrusega (EÜ) nr 1642/2003 (ELT L 245, 29.9.2003, lk 4).
   
      (3)  ELT L 19, 21.1.2005, lk 27.
   LISA
   Määruse (EÜ) nr 92/2005 lisasid muudetakse järgmiselt.
   
               1.
            
            
               I lisa punkti 3 alapunkt b jäetakse välja.
            
         
               2.
            
            
               III lisa punkti 2 alapunkt b asendatakse järgmisega:
               
                           “b)
                        
                        
                           Töötlemise käigus toodetud biogaas põletatakse kiiresti samas ettevõttes temperatuuril vähemalt 900 °C, millele järgneb kiire jahutamine.”
                        
                     
         
               3.
            
            
               IV lisa punkt 1 muudetakse järgmiselt:
               
                           a)
                        
                        
                           punkt b asendatakse järgmisega:
                           
                                       “b)
                                    
                                    
                                       Seejärel jätkatakse rasva töötlemist, kasutades üht järgnevatest töötlemisviisidest:
                                       
                                                   i)
                                                
                                                
                                                   töödeldud rasv eraldatakse valgust ning lahustumatute lisandite sisaldus viiakse tasemeni, mis ei ületa 0,15 massiprotsenti; sellele järgneb esterdamine ja ümberesterdamine. Esterdamist ei nõuta 3. kategooria töödeldud rasva puhul. Esterdamiseks viiakse pH alla 1 väävelhappe (H2SO4) või samaväärse happe lisamisega ja reaktsioonisegu hoitakse 2 tundi temperatuuril 72 °C, seda samal ajal tugevasti segades. Ümberesterdamiseks viiakse pH umbes 14 juurde kaaliumhüdroksiidi või samaväärse alusega ja hoitakse reaktsioonisegu vähemalt 15–30 minutit temperatuuril 35–50 °C. Ümberesterdamist tehakse eespool nimetatud tingimustes kaks korda, kasutades uut aluse lahust. Sellele töötlemisele järgneb reaktsioonisaaduste puhastamine, mis sisaldab ka vaakumdestillatsiooni temperatuuril 150 °C, mille tulemusel saadakse biodiislikütus;
                                                
                                             
                                                   ii)
                                                
                                                
                                                   töötlemine samaväärseid parameetreid kasutades, kui pädev asutus on andnud selleks loa”;
                                                
                                             
                                 
                     
                           b)
                        
                        
                           punkt c jäetakse välja;
                        
                     
                           c)
                        
                        
                           lisatakse punkt 3:
                           
                                       “3.
                                    
                                    
                                       Loomseid kõrvalsaadusi, mis valmistatakse punkti 1 alapunktis b viidatud parameetritega töötlemisviisil, võib kasutada põletamiseks ettevõttes, millel on selleks luba. Kui rasvafraktsioon on saadud 3. kategooria materjalist, siis võib sel viisil valmistatud loomseid kõrvalsaadusi kasutada tehniliste toodete valmistamiseks.”
                                    
                                 
                     
         
               4.
            
            
               Lisatakse järgmine VI lisa:
               
                  “VI LISA
                  Loomse rasva põletamine soojuskatlas
                  
                              1.
                           
                           
                              Loomse rasva põletamine hõlmab loomsetest kõrvalsaadustest eraldatud rasvafraktsiooni töötlemist järgmistes tingimustes:
                              
                                          a)
                                       
                                       
                                          loomsetest kõrvalsaadustest eraldatud rasvafraktsiooni töödeldakse esmalt, kasutades:
                                          
                                                      i)
                                                   
                                                   
                                                      1. ja 2. kategooria materjali puhul määruse (EÜ) nr 1774/2002 V lisa III peatükis viidatud 1. töötlemisviisi, kui rasvafraktsioon on ette nähtud põletamiseks teises ettevõttes, ja
                                                   
                                                
                                                      ii)
                                                   
                                                   
                                                      1. ja 2. kategooria materjali puhul, mis on ette nähtud põletamiseks samas ettevõttes, ja 3. kategooria materjali puhul määruse (EÜ) nr 1774/2002 V lisa III peatükis viidatud 1.–5. või 7. töötlemisviisi, kalast saadud materjali puhul 6. töötlemisviisi;
                                                   
                                                
                                    
                                          b)
                                       
                                       
                                          rasvafraktsioon eraldatakse valgust ning lahustumatute lisandite sisaldus viiakse tasemeni, mis ei ületa 0,15 massiprotsenti;
                                       
                                    
                                          c)
                                       
                                       
                                          pärast alapunktis a ja b viidatud töötlust rasv:
                                          
                                                      i)
                                                   
                                                   
                                                      viiakse aurukatlas aurufaasi ja põletatakse vähemalt 0,2 sekundit temperatuuril vähemalt 1 100 °C; või
                                                   
                                                
                                                      ii)
                                                   
                                                   
                                                      töödeldakse samaväärseid parameetreid kasutades, kui pädev asutus on andnud selleks loa.
                                                   
                                                
                                    
                        
                              2.
                           
                           
                              1. ja 2. kategooria materjalist saadud rasva põletamine peab toimuma samas ettevõttes, kus rasv sulatatakse, et kasutada saadavat soojust rasva sulatamiseks.
                              Pädev asutus võib aga lubada rasva vedamist põletamiseks teise ettevõttesse tingimusel, et:
                              
                                          a)
                                       
                                       
                                          sihtkoha ettevõttel on luba sellise rasva põletamiseks;
                                       
                                    
                                          b)
                                       
                                       
                                          toidu või sööda heakskiidetud töötlemine samades ruumides toimub range eraldatuse tingimustes.
                                       
                                    
                        
                              3.
                           
                           
                              Muu loomse materjali kui rasva põletamine ei ole lubatud.”